Βασιλικός Ερυθρός Σταυρός

Ο Βασιλικός Ερυθρός Σταυρός (αγγλικά: Royal Red Cross) είναι στρατιωτικό παράσημο που απονέμεται στο Ηνωμένο Βασίλειο και την Κοινοπολιτεία για εξαιρετικές υπηρεσίες νοσηλευτικού προσωπικού του στρατού.

Σύσταση
Το παράσημο καθιερώθηκε στις 23 Απριλίου 1883 από τη Βασίλισσα Βικτώρια, με μια ενιαία τάξη. Πρώτη αποδέκτης του ήταν η πρωτοπόρος της σύγχρονης νοσηλευτικής Φλόρενς Νάιτινγκεϊλ. Κατά τη διάρκεια του Α΄ Παγκοσμίου Πολέμου, το Νοέμβριο του 1915, καθιερώθηκε μία δεύτερη κατώτερη τάξη.

Το βραβείο απονέμεται σε πλήρως εκπαιδευμένους νοσηλευτές, επίσημα αναγνωρισμένης νοσηλευτικής υπηρεσίας, στρατιωτικής ή πολιτικής, η οποία έχει επιδείξει εξαιρετική αφοσίωση και ικανότητα κατά την άσκηση των καθηκόντων του στη νοσηλευτική, για συνεχή και μακρά περίοδο. Απονέμεται, επίσης, όταν έχει πραγματοποιηθεί μια πράξη εξαιρετικής γενναιότητας και αφοσίωσης κατά τη θέση του καθήκοντος. Αποδίδεται σε μέλη των νοσηλευτικών υπηρεσιών ανεξάρτητα από το στρατιωτικό βαθμό του. Κάτοχοι του παράσημου της δεύτερης κατηγορίας προωθούνται στην πρώτη κατηγορία, όταν λάβουν κάποιο περαιτέρω βραβείο, αν και μπορούν να λάβουν απευθείας το παράσημο της πρώτης τάξης. Οι κάτοχοι της πρώτης κατηγορίας που λαμβάνουν κι άλλο βραβείο βραβεύονται και μια μεταλλική πόρπη.

Το παράσημο μέχρι το 1976 αποδιδόταν αποκλειστικά σε γυναίκες, όταν και άνδρες ξεκίνησαν να το λαμβάνουν. Το 1979 θεσμοθετήθηκε η μεταθανάτια απονομή του παράσημου για άνδρες νοσηλευτές. 

Οι παραλήπτες του Βασιλικού Ερυθρού Σταυρού έχουν την εξουσιοδότηση να χρησιμοποιούν τα ακρωνύμια "RRC" ή "ARRC" αν ανήκουν στην πρώτη ή δεύτερη τάξη αντίστοιχα.

Περιγραφή
 Το Παράσημο για το RRC είναι σχήματος χρυσού σταυρού, 3,49 εκατοστών πλάτους, επισμαλτωμένο με κόκκινο χρώμα, με ένα κυκλικό μενταγιόν στο κέντρο όπου απεικονίζεται χαραγμένο ένα ομοίωμα του εκάστοτε μονάρχη. Οι λέξεις «Πίστη», «Ελπίδα» και «Φιλανθρωπία» αναγράφονται στα άνω άκρα του σταυρού και το έτος 1883 στο κάτω άκρο του.Η πίσω πλευρά του παράσημου είναι ομαλή-κενή, με εξαίρεση το βασιλικό μονόγραμμα που είναι χαραγμένο εκεί.
 Το Παράσημο για το ARRC είναι σχήματος αργυρού σταυρού, 3,49 εκατοστών πλάτους, επισμαλτωμένο με κόκκινο χρώμα, με ένα κυκλικό μενταγιόν στο κέντρο όπου απεικονίζεται χαραγμένο ένα ομοίωμα του εκάστοτε μονάρχη.Η πίσω πλευρά του παράσημου φέρει το βασιλικό μονόγραμμα και τις λέξεις «Πίστη», «Ελπίδα» και «Φιλανθρωπία» και το έτος 1883.
 Η κορδέλα και για τους δύο βαθμούς του παρασήμου είναι χρώματος σκούρου μπλε με βυσσινί ρίγες στην άκρη της. Το παράσημο φοριέται από τις γυναίκες με κορδέλα υπό τη μορφή τόξου, αν και μπορεί να φορεθεί και από τα δύο φύλα με στρατιωτική στολή σε μια ευθεία κορδέλα μαζί με άλλα μετάλλια.  
 Για την αναγνώριση περαιτέρω εξαιρετικής αφοσίωσης και ικανότητας κατά την εκτέλεση νοσηλευτικών καθηκόντων ή της εξαιρετικής πράξης γενναιότητας και αφοσίωσης κατά τη θέση του καθήκοντος, μπορεί να αποδοθεί σε αποδέκτη του RRC μια μεταλλική πόρπη. Η πόρπη συνδέεται με το σταυρό και είναι κατασκευασμένη από κόκκινο σμάλτο. Ακόμη, μια ροζέτα φοριέται στην κορδέλα για να υποδηλώσει μια πόρπη της βαθμίδας RRC.

Παραπομπές

Εξωτερικοί σύνδεσμοι

Search recommendations for the Royal Red Cross on The UK National Archives' website.
 Royal Red Cross Medal
 Manufacturer of The Royal Red Cross